‪(ซีรีส์จาก NETFLIX)
‪ถ้ามูลค่าข้อมูลส่วนบุคคล ‪เหมือนน้ำมันดิบแห่งศตวรรษที่ 21
‪ข้อมูลของตระกูลสำคัญที่สุดในประเทศ ‪ก็เหมือนขุมทอง
‪ความเสี่ยงไม่คุ้มกับผลกำไรหรอก
‪ผลกำไรที่วัดค่าไม่ได้
‪นายอยากกั๊กเอาไว้
‪เป็นของนายกับ ‪บริษัทสินทรัพย์ของตัวเองคนเดียวเหรอ
‪ฉันไม่รู้ว่านายพูดเรื่องอะไร
‪ฉันมีหลักฐานนะ เบนฆามิน
‪หลักฐานที่จะทำลายชีวิตนายได้
‪ทั้งตัวนายกับบริษัททั้งหมดด้วย
‪ถ้ายอมแบ่งสมบัติกันดีๆ ทุกอย่างก็จบสวย
‪(ประมูลการกุศล) ‪(คลับลาส เอ็นซินาสแอนด์เลค)
‪อรุณสวัสดิ์
‪ท่านผู้มีเกียรติทั้งหลาย ขอต้อนรับสู่งานประมูล
‪รายได้จากงานนี้จะเป็นทุนการศึกษา
‪ให้นักเรียนที่มีศักยภาพแต่ขาดทุนทรัพย์
‪มีโอกาสได้เรียนที่ลาส เอ็นซินาส
‪นักเรียนที่คู่ควรจริงๆ
‪เพราะเราทุกคนรู้ว่ าคนที่ลุกขึ้นมาเปลี่ยนโลก
‪คือคนที่มีความสามารถ ไม่ใช่คนที่นามสกุลใหญ่
‪ผมอยากขอน้ำใจจากทุกท่าน
‪และหวังว่าเราจะทำให้คืนนี้ ‪เป็นคืนซึ่งทุกคนลืมไม่ลง
‪ขอบคุณมากครับ
‪แพทริคไปไหน
‪ไม่รู้ค่ะ
‪โอมาร์
‪ของที่ระลึกที่จะให้แขกล่ะ
‪- อยู่ในห้องเก็บของ ‪- แล้วของว่าง
‪- อีกสิบนาทีจะเสิร์ฟ ‪- เยี่ยม
‪แล้วแฟ้มข้อมูลอยู่…
‪- คิดว่าอยู่ทางโน้นนะ ‪- อ้อ ขอบใจจ้ะ
‪ไม่มีปัญหา
‪อุ๊ย
‪เอ่อ สวัสดี
‪สวัสดี
‪เมนเซีย นี่เจส เจส นี่เมนเซีย
‪นี่สินะ เมนซี่
‪เมนซี่เหรอ
‪- เล่าเรื่องฉันให้เค้าฟังเหรอ ‪- เปล่า
‪- แค่ให้บริบท ‪- เข้าใจละ
‪ยินดีที่ได้รู้จัก แยส
‪เจส
‪อ้อ
‪อยู่นี่ เมนเซีย
‪โอเค ขอบคุณ
‪- เอามือถือคืนมา ‪- ปล่อยผมนะ
‪- มือถืออะไร ‪- เดี๋ยวนี้!
‪ส่งคืนมานี่
‪ขอโทษครับคุณ ทำมือถือตก
‪- ขอบคุณ ‪- ไม่มีปัญหา
‪เมื่อกี้ก็กะจะคืนอยู่แล้ว
‪- ก็เหมือนแล็ปท็อปฉันใช่มะ ‪- ไปตายซะ
‪โอมาร์ยอมเอาคอขึ้นเขียงเสี่ยงเพื่อนาย ‪แต่นายกลับแทงข้างหลังเขาเนี่ยนะ
‪วันนี้เป็นวันสำคัญมากของเขา
‪ถ้านายทำพัง นายจะทำชีวิตเขาพัง เข้าใจไหม
‪- เมื่อกี้ไปทำอะไรข้างนอก ‪- ไล่บิลาลออกไป
‪เขามาเหรอ
‪มาขโมยของ
‪แหงสิ
‪ขโมยมือถือ
‪ไม่เชื่อ นายแค่ไม่อยากยอมรับว่า ‪ตัวเองหนีไปข้างนอก
‪เชื่ออะไรก็ช่าง
‪ฉันแยกเรื่องงานจากเรื่องส่วนตัวได้
‪ดูเหมือนนายทำไม่เป็น
‪มาหาฉันเหรอ
‪ได้แค่แป๊บเดียว อยู่นานไม่ได้
‪แค่แป๊บเดียวเหรอ
‪ฉันเพิ่งเถียงกับโอมาร์ ‪ถ้าเขาเห็นฉันตรงนี้ ฉันตายแน่
‪ถ้านายไม่ทำงานอยู่ก็ท่องหนังสือ ‪ไม่งั้นอีกทีก็เหนื่อย
‪ฉันก็แค่อยากอยู่กับเธอแล้วท่องหนังสือ ‪แต่ทำไม่ได้
‪ขอที
‪ไว้เจอกันนะ
‪ขอบใจจ้ะ
‪เอ้านี่
‪ขอบใจ
‪เอ่อ…
‪อะไร
‪มาทำความรู้จักคนใหม่ๆ กัน เอาเลย เลือก
‪ลองคบพวกนักธุรกิจมะ
‪- ดูแล้วน่าเบื่อ ‪- ใช่ นิดนึง
‪- งั้นฝั่งนักเรียนล่ะ ‪- ไม่
‪ไม่เอานักเรียนแล้ว พอที
‪ได้ งั้น…
‪ก็มีคนกลุ่มตรงนั้น
‪พวกนั้นทำอะไร ขายยาเหรอ
‪เกือบใช่ละ พวกนักฟุตบอล
‪คุณพระ
‪คนตรงกลางคือ ‪พ่อของไอวาน คาร์วัลโญ รู้จักมั้ย
‪ไม่จริงน่ะ
‪ของดีมีไว้ดูเป็นอาหารตา ‪โดยไม่ต้องคิดมากใช่มั้ยล่ะ
‪ใช่ ไม่ต้องคิดจะคุยอะไรให้น่าสนใจเลย
‪- พวกนั้นอาจทำให้เราอึ้ง ‪- ก็ไม่มีทางรู้
‪สวัสดีค่ะ เป็นยังไงบ้าง
‪ขอร่วมวงคุยด้วยได้ไหม
‪ได้แน่นอน นางแมวน้อย
‪อะไรนะ
‪ขอโทษครับ เหมือนคำว่า "สาวสวย"
‪- อ้อ ‪- นางแมวน้อย
‪แมวน้อย ว้าว
‪พวกนักกีฬานี่ตรงดีนะ ‪คิดจะทำประตูตลอดเวลาใช่มั้ย
‪ไม่มีอะไร…
‪ขอตัว
‪น่าหงุดหงิดนะที่เห็น ‪ศักยภาพล้นเหลือที่ถูกทิ้งขว้าง
‪เพราะเขาคนนั้นไม่เชื่อมั่นในตัวเอง
‪ตอนนี้ใช้แค่ศักยภาพ ‪ไม่พอให้ผมมีอาหารเลี้ยงปากท้อง
‪กลัวหรือไง
‪เปล่า ผมแค่อยู่ในโลกความจริง
‪แล้วฉันไม่จริงงั้นเหรอ
‪สิ่งที่ฉันทำสำเร็จ ‪ทั้งที่มีพื้นฐานเหมือนนาย มันไม่จริงเหรอ
‪- คุณรู้ว่าผมพูดถึงอะไร ‪- ไม่รู้ แต่อธิบายมาได้
‪เท่ากับทั้งกลัวและมีแต่หาข้ออ้าง
‪น่าเสียดาย
‪ในนี้มีคนทรงอิทธิพลมากมาย
‪ฉันอยากพานายไปแนะนำ ‪เผื่อฝากฝึกงานในอนาคต แต่…
‪เพราะวันนี้เป็นบริกรและไม่ใช่แขกในงาน
‪จะให้ผมลาออกจากงานนี้เหรอ
‪แค่ต้องจัดลำดับความสำคัญ ซามูเอล
‪เบนฆามิน หวังว่าคุณจะพอใจกับงานนี้
‪ขอตัวก่อนนะครับ…
‪- ต้องให้ฉันคอยดูตลอดหรือไง ‪- เขาเข้ามาคุยเอง จะให้ฉันทำไง
‪ทำงาน หรือเมื่อกี้ไม่ได้แอบพักอีกแล้ว
‪เหมือนนายตั้งใจหาเรื่องให้ได้ ‪ไม่ว่าฉันจะทำอะไร
‪- นี่อะไร ‪- ฉันลาออก
‪ลองดูว่าจะจัดการไหวไหม ‪ถ้าบริกรหายไปคนนึง
‪นี่! ซามู!
‪ซามูเอล ให้ตายสิ!
‪นาย…
‪สวัสดี
‪คุณครับ
‪ขอมะนาวโซดาค่ะ ไม่ใช่เลมอนนะ
‪โรยขมิ้นชันนิดนึงด้วย ขอบคุณค่ะ
‪ที่รัก!
‪- เป็นอะไรไป ‪- เพิ่งลาออก
‪ช่างหัวไอ้งานเฮงซวยนี่ละ
‪- เอาจริงเหรอ ‪- ใช่
‪เยี่ยมเลยจ้ะ ที่รัก
‪- ไปฉลองกันเถอะ ‪- ยังไม่ได้
‪ฉันต้องไปคุยกับผู้จัดการร้าน ‪และหาตัวคุณพ่อเธอ
‪เขาอยากพาผมไปแนะนำตัว ‪กับพวกผู้ใหญ่ เขาอยู่ไหน
‪- พ่อฉันเหรอ ‪- ใช่
‪- ไม่รู้สิ อยู่ในงาน ‪- โอเค
‪นี่ อยู่กับฉันเดี๋ยวสิ
‪อีกสักพักนะที่รัก โอเคมั้ย
‪แล้วเราค่อยฉลองกัน
‪เปลี่ยนใจ ไม่เอาโซดาแล้ว ขอจินโทนิคดีกว่า
‪จินอะไรก็ได้
‪สองเลย จินโทนิคสองแก้ว
‪พักหายใจหน่อย โอเคมั้ย
‪คือว่า… ยังไม่อยากขาดหายใจตาย
‪ทุกนาทีที่ผ่านไปโดยไม่ได้จูบเธอ ‪มันจะหายไปตลอดกาล
‪เธอหนีมาจากหนังทไวไลท์ภาคไหนเนี่ย
‪ทำไม ฉันเปิดตัวแรงเกินไปเหรอ
‪เปล่า
‪เปล่า แต่…
‪เบาหน่อยก็ได้
‪โอเคนะ เบาหน่อย
‪- ฉันก็เบาได้ ‪- แหง ฉันจะไปเอาเหล้า
‪- ขอจินโทนิค ‪- ไม่ ไม่เอา
‪- เดี๋ยวเอาน้ำมาให้ ‪- ไม่
‪ต้องกินน้ำ จะได้รักษาระดับกรดในเลือด ‪และมารยาทในงานด้วย
‪รอตรงนี้นะ โอเคมั้ย
‪ฉันจะรอตรงนี้ตลอดไป
‪โอเค
‪ให้ตายสิ
‪เอาแล็ปท็อปมาทำอะไร
‪ต้องเป็นผู้จัดการการประมูล ‪ทั้งยอดเงิน คนซื้อคนขาย…
‪แม่ง พ่อเธอเนี่ย
‪ตอนนี้เขาไว้ใจเธอมากสินะ
‪ฉันก็คงคู่ควรแล้ว
‪นั่นเป็นสิ่งที่เธอต้องการตลอด ‪เป็นลูกสาวคนดีของพ่อ
‪เธอกับแฟนเป็นไงบ้างล่ะ
‪ถ้าซื้อถ้วยดูดสักลังมาเล่นอาจจะถูกกว่า
‪อย่างน้อยก็ไม่ต้องคุยกับมัน
‪คือ นางตัวติดกับเธอแจ
‪อ้อ ใช่ เขาชอบแสดงความรักมากๆ
‪- ใส่ใจกันมากด้วย สนใจแต่ฉัน ‪- แปลว่าสนหนักจนท่วมสินะ
‪- เปล่า ‪- ไม่ใช่เหรอ
‪ไม่ ฉันไม่ได้พูดงั้น
‪ฉันแค่ไม่คุ้นกับการ ‪ได้ความสนใจเต็มที่อย่างที่ควรได้
‪จะบอกให้นะ
‪ไม่อยากดื่มละ ขอให้โชคดีกับการประมูล
‪พ่อตามหาลูกอยู่เลย
‪เป็นอะไรไป
‪เปล่าค่ะ แค่รู้สึกกดดันไปหมด ‪แต่ไม่ได้ซีเรียสอะไรค่ะ
‪อ้อ ลูกก็ทำได้ดีมาก
‪จริงเหรอคะ
‪พ่อภูมิใจในตัวลูกนะ
‪ฉันไม่ยักรู้ว่าเธอดื่มด้วย
‪ไม่ค่อยหรอก
‪แล้วส่งข้อความมาเพื่อ…
‪ให้ออกมาสูดอากาศ
‪- อิวาน ถามอะไรหน่อยได้มั้ย ‪- ได้สิ
‪นายกับพ่อรวยมากใช่มั้ย
‪อะไรนะ
‪ทำเงินได้เยอะจนไม่รู้จะเอาไปเก็บที่ไหนใช่มั้ย
‪ถามอะไรกันเนี่ย
‪เอาน่า บอกหน่อย
‪นายกับพ่อรวยจะตายแล้วไม่ใช่เหรอ
‪เอ่อ พ่อก็รวยแหละ เห็นๆ อยู่
‪นึกแล้ว
‪ถามทำไมล่ะ
‪อยากได้แฟนรวยเหรอ
‪อ๋อ เปล่า
‪แค่อยากได้แฟนที่ไม่จำเป็นต้องรวยก็ได้
‪คนที่ไม่ได้จำเป็นต้องให้ฉันรวย
‪พอจะเข้าใจมั้ย
‪มานี่สิ
‪- มาเร็ว ‪- อะไรเนี่ย
‪- นี่ไม่ใช่เรือของเธอใช่มะ ‪- ไม่ใช่
‪แล้วขับเป็นเหรอ
‪ไม่เป็น
‪คุณครับ
‪คุณ
‪นี่!
‪เฮ้ย!
‪เขาไม่อนุญาตให้เอาเรือออกไปนะ ให้ตาย!
‪บิลาล!
‪สิ่งที่ผมอยากทำกับโรงเรียนลาส เอ็นซินาส ‪คือทำลายเพดานกระจกที่เคยมี
‪ให้ศิลปินหนุ่มสาวรุ่นใหม่
‪ผู้ที่ความสามารถล้นเหลือ แต่ขาดทุนทรัพย์
‪เป็นเรื่องน่าสนใจและจำเป็นมาก
‪พ่อ หนูต้องไปจัดการประมูล ‪มันจะเริ่มแล้ว โอเคนะคะ
‪รู้สึกดีขึ้นรึยัง
‪ค่ะ ขอบคุณ
‪นี่เป็นงานที่ผมทำมาตลอดช่วงหลายเดือน
‪ขออนุญาตคุยได้ไหมครับ
‪ได้สิ
‪ขอตัวก่อน
‪ผมทำตามที่คุณแนะนำ
‪ผมเพิ่งลาออก
‪ผมจะทุ่มเทชีวิตให้ลาส เอ็นซินาส ‪การฝึกงาน และทุกอย่างที่จำเป็นต้องทำ
‪ถ้าคุณคิดจะช่วยผมต่อไป
‪อ้อ ช่วยเอาชุดสูทสองชิ้นมาที่เลคคลับ ‪สีกรมท่า ลายทาง
‪ไซส์ไหน
‪พระเจ้า
‪หมอนี่ตายมาพักใหญ่แล้ว
‪เป็นไปไม่ได้
‪เขาหายตัวไป
‪เขาเป็นผู้ร้ายหลบหนี
‪อะไรนะ
‪หมอนี่
‪ฉันรู้ว่าเขาเป็นใคร
‪แล้วก็มีเรื่องอื้อฉาว
‪ถ้าพ่อแต่งงานกับแม่ แม่ก็จะได้เป็นคนแรก…
‪ที่เป็นสามัญชน
‪พูดแล้วเธอเบื่อเหรอ
‪- อะไรนะ ‪- ฉันพูดจนเธอเบื่อใช่ไหม
‪เปล่า
‪เปล่า เมื่อกี้ส่งข้อความสำคัญมากอยู่ ‪แต่เสร็จแล้ว
‪- พูดต่อสิ ‪- เมื่อกี้ฉันพูดเรื่องอะไร
‪เรื่องครอบครัวอะไรแบบนั้น
‪อะไรแบบนั้น
‪ฉันจะไปเอาเครื่องดื่มดีกว่า
‪- เธอไม่ได้ฟังอยู่เลย ‪- ฟัง อย่าหาเรื่องสิ
‪- วิสกี้ รัม หรือวอดก้า ‪- ไม่เอา
‪- จะเอาอะไร ‪- ไม่เอาเหล้า
‪- ลองไอส์แลนด์ดีกว่า เธอดูเครียด ‪- ไม่
‪ยังไม่ฟังกันอีกเหรอ
‪โอเคเบบี๋ น้ำส้มก็ได้
‪น้ำส้มก็ได้
‪ขอบใจจ้ะ
‪เพื่อไม่ให้เป็นการเสียเวลา ‪มาเริ่มกันที่การประมูลของชุดแรก
‪เป็นรูปปั้นที่ไม่เหมือนใคร
‪แน่นอน ทำมาจากแก้วมูราโน
‪- โดยศิลปิน แองเจโล ดาวิเด… ‪- ขอทาง พ่อ!
‪ขอโทษนะครับ
‪- บริจากโดยตระกูลมอนเต ‪- โทษที ผมมาแล้วไง
‪ขอโทษนะ ขอพูดหน่อย
‪ขอโทษนะครับ หลบไปหน่อย
‪จะเริ่มประมูลที่ 10,000 ยูโร
‪หลบหน่อยสิโว้ย
‪ขอโทษ
‪- เวร ‪- ขอโทษ
‪แพทริค
‪โห ขอโทษนะ
‪พี่เป็นบ้าอะไรเนี่ย
‪จัดการเก็บกวาดให้เรียบร้อย ‪แล้วจ่ายค่าชิ้นงานไป
‪จะให้หนูจัดการจ่าย…
‪เอาจริง เขาไล่คุณออกจากบ้านเพราะผมเหรอ
‪เปล่า บิลาล ฉันแต่งเรื่องมั้ง
‪ฉันจะโทรเรียกตำรวจ
‪รอให้ผมหนีก่อน ไม่งั้นเขาอาจจะโทษผม
‪เวร!
‪มือถือพังแล้ว นายไม่ได้มีมือถือติดตัวใช่มั้ย
‪ไม่งั้นก็คงไม่ต้องมาขโมย
‪ฉันกลับเข้าคลับ ‪พร้อมเครื่องแบบเปียกโชกไม่ได้
‪ผมแอบเข้าไปเรียกใครมาให้ได้
‪โอเค
‪ไปตามเรเบก้า
‪ผมดำ ดูเท่ๆ ทำเล็บเจ็บๆ แต่งตัวเยอะๆ
‪จูบอยู่กับสาวอีกคน
‪กับสาวอีกคน จริงดิ
‪อย่าเพิ่งทำท่ารังเกียจคนรักเพศเดียวกัน ‪จนกว่าจะไม่มีศพตรงหน้าได้มั้ย
‪ขอโทษครับ
‪ขอบใจ ไปตามเรเบก้ามานี่
‪ให้ตามซามูเอลมาด้วยมั้ย
‪ผมไม่อยากก่อปัญหาระหว่างคุณกับเพื่อน
‪บอกว่าให้ไปตามเรเบก้า
‪- เดี๋ยวนี้ ‪- ได้ครับ
‪ได้
‪แม่ง
‪อย่าปฏิเสธเลยว่าคุณมาคุยกับฉัน ‪เพราะฉันเป็นผู้หญิงที่คุณอาจจะ
‪มีโอกาสพาขึ้นเตียงได้
‪แล้วคิดเข้าข้างตัวเองว่า ‪คุณก็อายุ 20 ใช่มั้ย
‪ผมไม่มีนิสัยนอนกับสาวๆ
‪ในวงสังคมของลูกชาย
‪อ้อ เข้าใจละ
‪น่าเสียดาย
‪ดันเป็นคนมีศีลธรรมอีก
‪มีจริงๆ
‪หนักเลย
‪ฉันควรจะทิ้งศีลธรรมของตัวเอง ‪แล้วเริ่มมองหาผู้ชาย
‪ที่มีวุฒิภาวะ แก่กว่า ‪และมีเหตุผลเหมือนคุณใช่มั้ย
‪ฟังดูน่าจะดี
‪แล้วเลิกมองพวกหนุ่มใจร้อน ‪สับสน ไร้วุฒิภาวะ
‪อย่างที่คบมาทุกที
‪เหล้าหมดแล้ว
‪เคยเห็นท่าเรือของที่นี่ยังคะ
‪ยัง
‪ยังเหรอ สวยมาก ต้องไปดู
‪คุณออกไปก่อนเลย ‪ฉันขอรอเหล้าแล้วจะพาทัวร์
‪ตอนนี้เลยเหรอ
‪ตอนนี้เลย ถ้าคุณโอเค
‪- ได้ ผมว่าก็คงโอเค ‪- ดี
‪ไม่ต้อง นั่งไปเลย
‪รู้ไหมว่านั่นมูลค่าเท่าไหร่
‪พ่อก็จ่ายไปสิ แค่นี้ขนหน้าแข้งไม่ร่วง
‪แกเมายามาเหรอ
‪เปล่า
‪เห็นตาตัวเองมั้ยเนี่ย
‪แค่เป็นภูมิแพ้
‪ภูมิแพ้ขาดยางอายสิไม่ว่า
‪อย่างกับพ่อจะสน
‪พ่อมีไอ้ซามูเอลที่คอยประจบ ‪ให้เล่นพ่อลูกกันอยู่แล้ว
‪เพราะปราบพยศเด็กเกย์ ‪เห็นแก่ตัวที่เป็นลูกแท้ๆ ของตัวเองไม่ได้
‪คนที่ทำให้พ่อขายหน้าอยู่ทุกวัน
‪จะมาบีบน้ำตาตอนนี้เหรอ ทำอะไรเป็นเด็ก
‪พ่อทรมานมากสินะที่ต้องมีชีวิตต่อ ‪หลังจากแม่ตายและต้องแบกเราไปด้วย
‪พ่อคิดว่าทุกคนไม่ได้เรื่อง
‪แม้แต่คนในครอบครัวตัวเอง ‪เริ่มจากลูกๆ ก่อนเลย
‪พ่อมองว่าแม่เป็นคนอ่อนแอด้วยซ้ำ
‪แต่แม่ยังเห็นข้อดีในตัวพวกเราทุกคน!
‪แม้แต่ในคนน่าสมเพช ‪ที่มองตัวเองไม่ออกอย่างพ่อ!
‪พ่อ!
‪หยุดนะ
‪เมื่อก่อนไม่เคยลงไม้ลงมือกับพวกเราเลย
‪เบนฆามินทำให้ผมพิจารณางานสายกฎหมาย
‪เรากำลังหามหาวิทยาลัยที่จะเหมาะที่สุด
‪ขออนุญาตนะครับ เดี๋ยวผมกลับมา
‪ขอทางครับ
‪อะไรวะเนี่ย
‪- ขอโทษ ซามู ‪- บอกให้กลับไปแล้วไง
‪- ฟังก่อน ‪- ฉันจะเรียกตำรวจ
‪- โอมาร์อยากให้นายช่วย ‪- ฉันไม่ได้ทำงานที่นี่แล้ว มีอะไร
‪มีศพคนตายลอยขึ้นมาบนทะเลสาบ
‪อะไรนะ
‪หนาวนะ
‪มาฉันช่วย
‪หนาวจัง!
‪แบบนี้น่าจะอุ่นขึ้นเนอะ
‪ใช่
‪ดีขึ้นมั้ย
‪อะไรล่ะ หา
‪แพทริค!
‪เป็นอะไรไป
‪มีอะไรให้ช่วยมั้ย
‪ไม่ต้องมายุ่งเลย!
‪ขอโทษครับ เมื่อกี้เสียจังหวะ
‪ประมูลของชิ้นต่อไปเลยดีกว่า
‪ของบริจาคจากแขกผู้มีเกียรติที่สุด ‪ท่านหนึ่งของเรา
‪จากครูซ คาร์วัลโญ
‪ซึ่งวันนี้เขาก็มาในงานด้วย
‪ครูซ
‪ตอนนี้มองหาไม่เจอ แต่บอกได้ว่าเขามานะครับ
‪อย่างที่บอก นี่คือประติมากรรม
‪โดยศิลปินร่วมสมัย คาร์ลอส มอนกาส ‪และมีลายเซ็นศิลปิน…
‪- ไง ‪- ไง
‪เป็นไงบ้าง ทุกอย่างโอเคมั้ย
‪มีความสุขมาก ดีมาก
‪สุดยอดเลย
‪โคตรเยี่ยม
‪เธอดูมีความสุขเกินไปน่ะนะ ที่จริง
‪- ไม่นะ ‪- ไม่เหรอ
‪ฉันสบายดี
‪เมายาอยู่เหรอ
‪โอ๊ย คาเย…
‪มีอะไร ไม่มีเธอแล้วฉันจะมีความสุขไม่ได้หรือไง
‪อารมณ์เจ้าชายอวดเบ่ง ‪เบาๆ หน่อยก็ได้
‪- แล้วเธอล่ะ ‪- ฉันทำไม
‪ไหนๆ ไม่ได้เจ้าชายแล้ว ‪เอาราชาลูกหนังแทนก็ได้ใช่มั้ย
‪อ้อ เข้าใจละ ประเด็นคือตรงนี้สินะ
‪ขอลองไอส์แลนด์สองแก้ว
‪ว้าว ไม่มีอะไรแรงกว่านั้นเหรอ
‪อย่ามาควบคุมกันเลย
‪ไม่ได้คุม
‪- ไม่ดื่มเหรอ ‪- สั่งจินโทนิคไปสองแก้ว
‪จินโทนิคสองแก้ว
‪เหมาะมากกับการทำความรู้จัก
‪ใช่เลย
‪ขอบคุณมากค่ะ
‪นั่นอาจเป็นสิ่งที่เราสองคนควรทำ
‪อะไรนะ
‪เปิดใจรับคนอื่น
‪เลิกยึดติดกันเสียที
‪คาเย ความรู้สึกของเธอกับฉัน
‪เป็นสิ่งพิเศษมาก
‪แต่ฉันว่าเราคงไปถึงไหนกันไม่ได้
‪เพราะเธอถูกผูกมัดด้วย ‪ความรู้สึกที่ว่าเธอต้องดูแลฉัน
‪ส่วนฉันก็ถูกผูกมัดด้วย ‪ความรู้สึกที่ไม่อยากทำให้เธอผิดหวัง
‪เราต่างคนต่างไปจะดีกว่า
‪จะได้… หายใจหายคอกันบ้าง
‪ใช่มะ
‪แน่นอน
‪ขอบคุณครับ
‪ให้ตาย บิลาล
‪นี่ ไหนๆ ก็อยู่กันทั้งคู่แล้ว
‪ขอโทษนะที่ต้องทะเลาะกันเพราะผม
‪หุบปากเลย
‪ขอคิดก่อน
‪ฉันกำลังคิดว่า ‪ควรโทรเรียกอาริหรือเมนเซียมั้ย
‪หรือแค่เรียกตำรวจมาเลย
‪ฉันคิดไม่ออก นี่ไม่ใช่เรื่องในขอบข่ายของฉัน
‪เราควรโทรเรียกตำรวจ
‪ช่างแม่ง โทรเลย ยืมมือถือหน่อย
‪ไม่
‪ไม่เรียกตำรวจ
‪งั้นจะเรียกใคร
‪ไอ้เบนฆามินเหรอ ไม่มีทาง
‪ฉันจะเรียกเรเบ
‪เราช่วยกุซมานจับไอ้หมอนี่ถ่วงน้ำ
‪อะไรนะ
‪ถ้วยแก้วโบฮีเมียนแสนงดงาม
‪อยู่กับตระกูลเฮอร์เรรา เดอ มิเกล ‪อันทรงเกียรติ
‪มาหกชั่วคน
‪ราคาเริ่มต้นอยู่ที่ 15,000 ยูโร ‪มีใครเสนอ 15,000 ยูโร
‪ขายแล้ว
‪ชิ้นต่อไป ศิลปะสื่อผสม สีน้ำมันกับคอลลาจ
‪จากฝีมือของศิลปินอาร์เจนตินา ‪กาเบรียลา โรซาเลส
‪ราคาเริ่มต้นที่ 12,000 ยูโร
‪สร้อยเพชรล้อมมรกต ‪จากภูเขาไฟคิลาอัวในฮาวาย
‪ซึ่งได้แรงบันดาลใจจาก ‪ยุคจักรพรรดิซาร์แห่งรัสเซีย
‪ราคาเริ่มต้นที่ 200,000 ยูโร
‪มีอะไร ซามู
‪อะไรนะ
‪ขายแล้ว
‪ช่วยหาที่ชาร์จให้หน่อย คอยเฝ้าไว้ด้วยนะ
‪โอเค
‪ขอโทษนะคะ ช่วยชาร์จมือถือให้หน่อยได้มั้ย
‪ได้นะ ขอบคุณค่ะ
‪เมนซี่
‪มีเรื่องให้ช่วย
‪- ตอนนี้ฉันยุ่งมากอยู่แล้ว ‪- ฉันรู้ แต่นี่เรื่องด่วน
‪ฉันต้องออกไปก่อน คงหายไปสักพัก
‪แต่เดี๋ยวจะกลับมา
‪อาจใช้เวลานานหน่อย แต่จะกลับมาแน่
‪ช่วยอยู่กับเจสได้มั้ย
‪ล้อเล่นรึเปล่า
‪ดูสภาพสิ นางเมาไม่ไหวแล้ว
‪เซไปเซมาตลอด
‪เดี๋ยวจะล้มคอหักหรือ…
‪เรเบก้า เธอกำลังขอให้แฟนเก่า
‪ช่วยดูแลคนที่…
‪นางเป็นอะไรของเธอ เป็นแฟนมะ
‪เป็นเพื่อน
‪จ้า เพื่อน
‪ไม่รับ ฉันไม่สน
‪ถ้านี่ไม่ใช่เรื่องสำคัญจริงๆ ‪ฉันไม่มาขอหรอกนะ
‪ขอร้อง
‪ฉันจะไปพาเค้ามานะ ขอบใจมาก
‪เมื่อกี้ขอโทษด้วย
‪อ๋อ ไม่เป็นไร
‪ไม่ต้องห่วง
‪รู้สึกดีขึ้นหรือยัง
‪ครับ
‪เกิดอะไรขึ้นกับพ่อนาย
‪ผมรู้สึกเป็นคนนอกของครอบครัวมาตลอด
‪นึกออกมั้ย
‪เหมือนต้องชดเชยที่ ‪รอดจากอุบัติเหตุที่ทำให้แม่ตาย
‪พ่ออยากได้ลูกชายที่ไม่ใช่แบบนี้
‪ทุกคนอยากได้แพทริคอีกคนหนึ่ง
‪ทุกคนเลย
‪ไม่มีใครรักผมในแบบที่ผมเป็น
‪ไม่เอาน่ะ อย่าพูดอะไรไร้สาระ
‪ไม่นะ พูดจริง ผมไม่ทนแล้ว
‪ไม่มีใครมองเห็นผม
‪พวกนั้นเอาแต่พูดว่าผมทำอะไรตามใจ ‪อยากได้อะไรก็ได้
‪ผมไม่ต้องการให้ใครช่วย…
‪ฟังจนเบื่อ
‪ฉันไม่เชื่อหรอก
‪เรื่องที่ว่าไม่มีใครสนใจนายจริงๆ
‪ไม่มีจริงๆ
‪มันเป็นไปไม่ได้
‪แหม
‪เธอดูฉลาดแฮะ
‪เพราะฉันฉลาด
‪เธอฉลาด
‪งั้นทำไมถึงปล่อยเค้าหลุดมือไปได้
‪พูดเรื่องอะไรกัน
‪เธอยังชอบเรเบอยู่ใช่มั้ยล่ะ นิดนึง
‪เรเบไม่หยุดพูดถึงเธอเลย
‪"เมนซี่อย่างนั้น เมนซี่อย่างนี้"
‪- เค้าเรียกเธอว่าเมนซี่ ‪- ฉันรู้
‪แล้วก็คงดูออกว่าฉันโมโห
‪นี่ วันนี้ฉันมาทำงาน โอเคมั้ย
‪เพราะงั้นถ้าไม่ถือ…
‪เยี่ยม ขอบใจ
‪คุณคะ
‪ขออีกแก้วนะ
‪ขอบคุณ
‪เธอชอบสินะที่เรเบคอยพูดถึงเธอ
‪ถ้าเธอชอบนักก็เอาไปเลย ฉันไม่มีปัญหา
‪ถ้าเธออยากเป็นแฟนเค้า ‪ฉันจะหลีกทางให้ เอาเลยเต็มที่
‪ขอบคุณ
‪แต่… พูดออกมา
‪นึกออกมะ เอาให้ชัดๆ
‪อย่ามาปฏิเสธ
‪แต่ก็ยัง…
‪คอยอยู่ใกล้ๆ
‪บอกไปเลยว่าจบกันจริงๆ แล้ว ‪เพราะฉันเบื่อเต็มที
‪ไม่อยากต้องนั่งฟังเรื่องเธอทั้งวันละ
‪อะไร ไม่มีอะไรจะพูดเหรอ
‪แสดงว่าจะคอยทำร้ายเค้าต่อไป ‪แต่เล่นบทเหยื่องั้นสิ
‪เยี่ยมไปเลยสาว
‪งั้นจะให้ฉันพูดอะไร
‪แต่ระวังให้ดีนะ
‪หือ
‪เธออาจจะต้องสู้กับฉันตัวต่อตัว
‪และถ้าคิดจะกล้ามาแทรกระหว่างเรา
‪ฉันจะจัดการให้เธอไปให้พ้นทางให้ได้
‪ฉันจะทำให้เค้าเห็นว่า ‪จริงๆ แล้วเธอเฮงซวยแค่ไหน
‪แล้วเธอก็จะไม่ได้เจอเค้าอีกเลย
‪ฉันพูดจริง
‪เข้าใจตรงกันนะ
‪ฉันจะไปฉี่ อั้นไว้พักใหญ่ละ โอเค
‪โห เหม็นเป็นบ้า!
‪- เรเบ ช่วยหน่อย ‪- ช่วยไม่ได้
‪กลิ่นมันซึมเข้าสันหลังแล้วเนี่ย
‪- ให้โอมาร์ช่วยสิ ‪- ไม่
‪มาพยายามก่อน เร็ว จับเขา
‪- ไม่ไหวเว้ย ‪- เรเบ เราเคยทำมาแล้วรอบนึง
‪แต่ตอนนั้นเขาเพิ่งตาย ‪ตอนนี้เนื้อเน่าของเขาจะติดคามือเรา
‪ลองก่อน จับไปแล้วไม่ต้องคิด
‪มาเร็ว
‪ไม่ได้ ไม่ไหวจริงๆ
‪นี่! โอมาร์ไม่ไหวแล้ว
‪โอมาร์ เราไม่ได้บอกนาย ‪เพราะอยากปกป้องนาย
‪มีใครรู้เรื่องนี้อีก
‪กุซมาน เรเบ แล้วก็ฉัน
‪แล้วอันเดร์ล่ะ
‪ไม่รู้ กุซมานอาจจะบอกเขา
‪พวกนายกลายเป็นฆาตกรเมื่อไหร่
‪- เฮ้ย เราไม่ได้ฆ่าเขา ‪- แล้วไง
‪ยังไงก็สมรู้ร่วมคิด
‪ขอโทษนะ แต่สองคนยลตามช่อง ‪ฉันมองไม่เห็นว่าเราเสียอะไรตรงไหน
‪ไอ้เวรนี่ทั้งข่มขู่ ข่มขืน ทำร้าย แมงดา ‪ให้พูดต่ออีกมั้ย
‪แล้วมาด่าผมที่ขโมยแค่แล็ปท็อปเนี่ยนะ
‪ช่วยเราหน่อยได้มั้ยล่ะ
‪ทำอะไร
‪เมื่อกี้จะทำอะไรนะ ‪ถ่วงลงไปอีกรอบเหรอ เอาเลย
‪เราเป็นแค่เด็กนักเรียนกลุ่มหนึ่ง
‪แค่ชีวิตตัวเองยังจัดการไม่ได้ ‪เลือกคิดเรื่องจัดการศพเลย พอแล้ว
‪- โทรเรียกตำรวจเถอะ ‪- ไม่ คิดถึงเรากับกุซมานก่อนสิ
‪แล้วนายคิดถึงฉันบ้างมั้ย คิดมั้ย
‪แล้วฉันล่ะ
‪- ฉันเจอศพ ตอนนี้รู้เรื่องทั้งหมดแล้ว ‪- แล้วไง
‪มันก็เป็นอย่างที่เป็น ‪นายเป็นเพื่อนสนิทของฉันตลอดไป
‪เพื่อนสนิทนายกำลังบอกให้โทรบอกตำรวจ
‪(เริ่มต้นใหม่ จุ๊บๆ อาร์มันโด)
‪โอเค
‪ฉันจะโทร
‪ขอเรื่องสุดท้าย
‪อย่ามายุ่งกับเรื่องนี้
‪ไปเลย หนี
‪(เหตุด่วนเหตุร้าย)
‪(สายฉุกเฉิน)
‪คำบรรยายโดย ศันสนีย์ โอบอ้อม